มีอาการเเน่นหน้าอกครับ แสบร้อนกลางอก ไอแล้วเจ็บ กลืนน้ำลายลงลำบากนิดหน่อย เรอบ่อย คลื่นไส้ หายใจเเน่นหน้าอกตัวลุ่มๆไม่มีไข้ 36.5° (วัดด้วยปรอทแก้ว) ใจเต้นเร็ว เหมือนมีลมหรืออะไรเปรี้ยวๆไหลย้อนขึ้นมาจากหน้าอก ก่อนหน้านี้กินอาหารไม่เป็นเวลา กินจนจุกเกินไป กับ กินน้ำผลไม้ไปเยอะครับ
สวัสดีค่ะ อาการแน่นอก แสบร้อนกลางอก กลืนลำบาก เรอ คลื่นไส้นั้น สาเหตุที่เป็นไปได้มากที่สุดคือกรดไหลย้อน สาเหตุอื่นๆเช่นกระเพาะอาหารอักเสบ/แผลในกระเพาะอาหาร เยื่อหุ้มปอดอักเสบแต่มักไม่ค่อยเป็นแบบแสบร้อน หรือโรคหัวใจขาดเลือดแต่ก็ไม่น่าจะมีเรอบ่อยหรือคลื่นไส้ได้มากนักกรดไหลย้อนคือโรคที่มาจากกรดในกระเพาะไหลย้อนขึ้นไปในหลอดอาหารเนื่องจากหูรูดบริเวณกระเพาะกับหลอดอาหารหลวม ทำให้ผู้ป่วยมีอาการไอ กลืนลำบาก แน่นอก แสบร้อนกลางอก อาจแสดงอาการคล้ายคนเป็นหอบหืดได้ การรักษาคือการรับประทานยาลดกรด และปรับพฤติกรรมเช่นไม่กินแล้วนอนทันที หลีกเลี่ยงอาหารที่ทำให้มีอาการมากขึ้นแนะนำพบแพทย์เพื่อยืนยันการวินิจฉัยที่แน่ชัดก่อน การรับประทานยาลดกรดควรอยู่ภายใต้การดูแลของแพทย์ ในระหว่างนี้สามารถปรับพฤติกรรมดังกล่าวไปได้ ไม่กินอาหารจำนวนมากในแต่ละมื้อ ให้แบ่งเป็นมื้อย่อยๆ กินน้อยๆจะดีกว่า